ai4bharat/Pralekha huggingface dataset:
وزارت دفاع
خطے میں سمندری آلودگی سے نمٹنے کے لیے بھارت کی پہل قدمی کے جزو کے طور پر بیرون ملک آسیان ممالک میں انڈین کوسٹ گارڈ کے بحری جہاز ’سمدر پراہاری ‘ کی تعیناتی
جہاز میں سوار 13 این سی سی کیڈیٹس خطے میں پنیت ساگر ابھیان میں حصہ لیں گے
انڈین کوسٹ گارڈ کا بحری جہاز ’سمدر پراہاری‘، جو کہ آلودگی پر قابو پانے والا ایک خصوصی جہاز ہے، فی الحال 11 ستمبر سے 14 اکتوبر 2023 تک آسیان ممالک میں بیرون ملک تعیناتی پر ہے۔ یہ تعیناتی سمندری آلودگی سے نمٹنے کے لیے بھارت کے آسیان اقدامات کا حصہ ہے، جو آلودگی کے ردعمل کی صلاحیتوں کو ظاہر کرتی ہے اور انڈین کوسٹ  اور سمندری آلودگی کے مسائل سے نمٹنے اور خطے میں صلاحیت میں اضافہ کرنے کے لیے اس کے عزم کو ظاہر کرتی ہے۔
یہ جہازآلودگی کے ردعمل کی ترتیب میں چیتک ہیلی کاپٹر سے لیس ہے، جو اس علاقے میں اپنی صلاحیتوں میں اضافہ کر رہا ہے۔ اس پہل قدمی کا اعلان وزیر دفاع راج ناتھ سنگھ نے نومبر 2022 میں کمبوڈیا میں آسیان کے وزرائے دفاع کی میٹنگ پلس میٹنگ کے دوران کیا تھا۔
اس تعیناتی کے دوران جہاز بینکاک، ہو چی منہ اور جکارتہ میں رُکے گا۔ یہ آئی سی جی کی آلودگی کے ردعمل کی صلاحیتوں اور سمندری آلودگی کے ردعمل کے سلسلے میں مشترکہ کوششوں کے لیے اس کے عزم کا مظاہرہ کرے گا۔
بیرونِ ملک تبادلے کے پروگرام کے ایک حصے کے طور پر اس جہاز نے ’’پنیت ساگر ابھیان‘‘ میں حصہ لینے کے لیے 13 این سی سی کیڈٹوں کو شامل کیا ہے، جو کہ ایک بین الاقوامی رابطہ کاری پروگرام ہے جس کا مقصد حصہ دار ممالک کے ساتھ مل کر ساحل سمندر کی صفائی اور اسی طرح کی سرگرمیوں کو انجام دینا ہے۔
یہ دورہ تھائی انفورسمنٹ کمانڈ سینٹر اینڈ باکاملا  سمیت اہم بحری ایجنسیوں کے ساتھ باہمی تعلقات کو مضبوط بنانے میں اہمیت کا حامل ہے ۔ یہ تعلقات خطے میں سمندروں کی حفاظت، سلامتی اور صفائی ستھرائی کو یقینی بنانے کے لیے برسوں کے دوران قائم ہوئے ہیں۔ دورے کے دوران ان ایجنسیوں کے سینئر حکام اور اہلکاروں کے ساتھ مصروفیات علاقائی تحفظ اور سلامتی کو مزید بہتر بنائے گی۔
دورے کے ایجنڈے میں پیشہ وارانہ تبادلے، کراس ڈیک وزٹ، پلاننگ اور ٹیبل ٹاپ مشقیں، مشترکہ مشقیں، نیز سرکاری اور سماجی مصروفیات شامل ہیں جن میں صلاحیت میں اضافہ کرنے کی سہولتوں کا دورہ بھی شامل ہے۔
آئی سی جی ایس سمدر پراہاری کا آسیان ممالک کا یہ دورہ سمندری باہمی تعاون کے توسط سے دوستانہ تعلقات کو مضبوط کرنے کے لیے بھارت کی جانب سے جاری کوششوں میں تعاون فراہم کرتا ہے۔ یہ وزیر اعظم جناب نریندر مودی کی تصوریت، جسے ’’ساگر – خطے میں سبھی کے لیے تحفظ اور ترقی‘‘ کے نام سے جانا جاتا ہے، سے ہم آہنگ ہے جس کا مقصد خطے کو متحد کرنا ہے۔ یہ بھارت کی جی 20 صدارت کے دوران بھارتی حکومت کے موضوع : ’’وسودھیو کٹمب کم‘‘ سے بھی ہم آہنگ ہے، جس کے معنی ہیں، ایک کرہ ارض، ایک کنبہ، ایک مستقبل۔
ہنر مندی کے فروغ اور صنعت کاری کی وزارت
صنعت سازی کا فروغ
نئی دہلی، 8 جولائی 2019/فروغ ہنر مندی اور صنعت سازی کے وزیر مملکت جناب آر کے سنگھ نے کہا ہے کہ لوک سبھا میں ایک تحریری جواب میں بتایا کہ ہندستان کے نوجوانوں میں صنعت سازی کے کلچر فروغ دینے اور انہیں اپنا کاروبار شروع کرنے اور دوسروں کے لئے روزگار کے مواقع پیدا کرنے کی تحریک چلانے کے لئے فروغ ہنر مندی اور صنعت سازی کی وزارت نے 2016 میں نیشنل انٹر پرینیورشپ ایوارڈز اسکیم  کا آغاز کیا تھا۔ این ای اے ایس کے تحت پہلی نسل کے ابھرتے ہوئے صنعت سازو ں کو ایوارڈز دیئے جاتے ہیں تاکہ ان کی کوششوں اور حصولیابیوں کا اعتراف اور توْقیر کی جاسکے ۔ اس کا مقصد کل افراد/تنطیموں کی عزت افزائی کرنا بھی ہے جو صنعت سازی کے فروغ کے شعبے میں ماحول سازی کے لئے کام کررہے ہیں۔ ان ایوارڈز کا مقصد دوسروں کے لئے ماڈل آف ایکسیلینس کو بھی نمایاں کرنا ہے تاکہ اس کو مزید بہتر بنایا جاسکے۔
اس اسکیم کے تحت یہ کوشش کی گئی ہے کہ ان ایوارڈز کے پروسیس کو شمولیت پر مبنی بنایا جائے اور اس کے ذریعہ مختلف جغرافیائی خطوں سے تعلق رکھنے والے مختلف شعبوں /صنعتوں کے علیحدہ علیحدہ سماجی -اقتصادی پس منظر سے متعلق ممتاز نوجوان صنعت سازوں کی حصولیابیوں کو نمایاں کیا جاسکے۔قومی صنعت سازی ایوارڈز کے تیسرے ایڈیشن کا اہتمام 4 جنوری 2019 کو نئی دہلی میں کیا گیا تھا ۔اس میں مختلف شعبوں کے صنعت کاروں کو 3ایوارڈز  دینے کا التزام ہے۔
۔۔۔۔۔۔۔۔۔۔۔
م ن۔ م م۔ ج۔
U- 2912
(Visitor Counter : 38
کامرس اور صنعت کی وزارتہ
صنعت اور داخلی تجارت کے فروغ کا محکمہ  نے سرمایہ کاروں کی گول میز کانفرنس کا اہتمام کیا
اجلاس میں 21 کمپنیوں نے شرکت کی
ڈی پی آئی آئی ٹی کے سکریٹری جناب انوراگ جین نے صنعت اور حکومت کے درمیان مسلسل بات چیت کی اپیل کی
صنعت اور اندرونی تجارت کے فروغ کے محکمے  ، تجارت اور صنعت کی وزارت نے 20 اپریل 2022 کو سرمایہ کاروں کے اعتماد کو بڑھانے اور ہندوستان میں سرمایہ کاروں کے کاروبار کو بڑھانے کے لیے صنعت کی سطح کی پالیسی کی سفارشات پر غور کرنے کے مقصد سے انویسٹ انڈیا کے ساتھ سرمایہ کاروں کی گول میز میٹںگ کا انعقاد کیا۔
میٹنگ میں ہندوستان میں موجود مواقع کو ظاہر کرنے اور ہندوستان میں ان کے داخلے/ توسیعی منصوبوں پر توجہ مرکوز کی گئی۔
ڈی پی آئی آئی ٹی کے سکریٹری جناب انوراگ جین نے طویل کاروباری تعلقات کے لیے صنعت اور حکومت کے درمیان مسلسل بات چیت کی ضرورت پر زور دیا۔ انہوں نے اس بات کا اعادہ کیا کہ ہندوستان میں وبائی امراض کے بعد کی بحالی میں تیزی آئی ہے اور ہندوستان میں گھریلو اور غیر ملکی سرمایہ کاروں میں اعتماد بڑھ رہا ہے۔
انہوں نے کہا کہ ہندوستان نے گزشتہ دو سالوں میں اب تک کی سب سے زیادہ براہ راست غیر ملکی سرمایہ کاری  حاصل کی ہے۔ انہوں نے بنیادی کسٹم ڈیوٹی میں 10 سے 7.5 فیصد تک کمی، نئی کمپنیوں کے لیے مارچ 2024 تک نئے کارپوریٹ ٹیکس کی آخری تاریخ کی توسیع، مختلف شعبوں میں پی ایل آئی اسکیموں اور لاجسٹکس کی کارکردگی میں بہتری اور لاجسٹک لاگت کو کم کرنے کے لیے پی ایم گتی شکتی کے آغاز جیسے اہم اصلاحات کا بھی ذکر کیا۔ اس کے علاوہ انہوں نے آبادیاتی جہت اور ہنر مند افرادی قوت کی دستیابی پر بھی روشنی ڈالی۔
انہوں نے کہا کہ 6.3 کروڑ سے زیادہ یونٹوں کے ساتھ ہندوستان کا ایم ایس ایم ای سیکٹر عالمی سپلائی چین کو دوبارہ ترتیب دینے میں سرمایہ کاروں کے ساتھ تعاون کا ایک بہت بڑا موقع فراہم کرتا ہے۔ انہوں نے اس بات پر زور دیا کہ اصلاحات ایک مسلسل عمل ہے اور یقین دلایا کہ حکومت سرمایہ کاروں کے تجربے کو بہتر بنانے کے لیے پرعزم ہے۔ جناب انوراگ جین نے کمپنیوں سے میک ان انڈیا – فار دی وارلڈ کی اپیل کی کیونکہ ملک سرمایہ کاری کے لیے سازگار اور مسابقتی ماحول فراہم کر رہا ہے۔
اس تقریب میں الیکٹرانکس، فٹ ویئر اور ٹیکسٹائل سمیت مختلف اہم شعبوں سے تعلق رکھنے والی 21 کمپنیوں نے شرکت کی۔ تمل ناڈو، تلنگانہ، آندھرا پردیش اور کرناٹک کے سینئر عہدیداروں نے اس تقریب میں شرکت کی اور متعلقہ ریاستوں میں صنعت کو فراہم کیے گئے مواقع اور تعاون کی وضاحت کی۔ سرمایہ کاروں کی تجاویز پر توجہ دینے کے لیے مرکزی حکومت کی جانب سے سی بی آئی سی، وزارت خارجہ، ڈی او سی، این آئی سی ڈی سی، اے پی ای ڈی اے، سی بی ڈی ٹی، بی آئی ایس ایم ای آئی ٹی وائی اور ڈی پی آئی آئی ٹی کے ایف ڈی آئی
،چمڑا اور بین الاقوامی تعاون: ڈویژنوں کے سینئر عہدیداروں نے نمائندگی کی ۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
۰۰۰۰۰۰۰۰

U-4546
(Visitor Counter : 73
وزیراعظم کا دفتر
وزیر اعظم نے معروف فلمی شخصیت جناب ستیش کوشک کے انتقال پر تعزیت کا اظہار کیا
وزیر اعظم جناب نریندر مودی نے معروف فلمی شخصیت جناب ستیش کوشک کے انتقال پر تعزیت کا اظہار کیا ہے۔
وزیر اعظم نے ٹویٹ کیا؛
’’معروف فلمی شخصیت جناب ستیش کوشک جی کے بے وقت انتقال سے مجھے دکھ پہنچا ہے۔ وہ ایک تخلیقی ذہانت کے حامل مثالی فنکار تھے جنہوں نے اپنی شاندار اداکاری اور ہدایت کاری کی بدولت فلم شائقین کے دل جیت لیے تھے۔ ان کے ذریعہ پیش کردہ اعلی درجہ کا فن شائقین کو محظوظ کرتا رہے گا۔ ان کے اہل خانہ اور مداحوں سے تعزیت۔ اوم شانتی۔‘‘
وزارت دفاع
گوا شپ یارڈ لمیٹڈ میں پی-11356 پروجیکٹ کے دوسرے جنگی جہاز بنانے کا کام شروع
نئی دہلی،18؍ جون : بھارتی بحریہ کے لئے پروجیکٹ 1135.6 کے دوسرے جنگی جہاز بنانے کا کام باقاعدہ طور پر مورخہ 18 جون 2021 کو بحریہ کے نائب سربراہ وائس ایڈمرل جی اشوک کمار کے ہاتھوں شروع ہو گیا۔
گوا شپ یارڈ لمیٹڈ  میں تیار ہونے والے جہاز بھارتی بحریہ کے لئے دو ایڈوانس جنگی جہاز کی تیاری کے لئے روسی فریق کے ساتھ بین حکومتی معاہدے کے تحت اندرون ملک تیار کئے جارہے جہاز تیار کرنے کے پروگرام کا حصہ ہیں۔ وزارت دفاع اور گوا شپ یارڈ لمیٹڈ کے درمیان مورخہ 25 جنوری 2019 کو دونوں فریقوں کے درمیان معاہدے پر دستخط کئے گئے تھے۔ کسی بھی جہاز کو بنانے کے عمل کا باقاعدہ آغاز جہاز کی کیل لئنگ ہے، جو ایک اہم سرگرمی ہے۔ پہلے جہاز کے لئے کیل 29 جنوری 2021 کو رکھی گئی تھی۔ پہلے جہاز کی سپلائی سال 2026 میں اور دوسرے جہاز کی سپلائی اس کے 6 مہینے کے بعد کی جائے گی۔
تقریب کا انعقاد ورچوئل طریقے سے وائس ایڈمرل کرن دیش مکھ اور جنگی جہاز کی پید اوار اور تحویل کے کنٹرولر  ، کوموڈور سنجے شریواستو، کوموڈور ، کومو ڈور بی بی ناگپال ، جی ایس ایل کے چیئرمین اور مینجنگ ڈائریکٹر ، ڈائریکٹروں اور بھارتی بحریہ اور جی ایس ایل کے دیگر سینئر افسران کی موجودگی میں کیا گیا۔
اس موقع پر اظہار خیال کرتے ہوئے مہمان خصوصی وائس ایڈمرل جی اشوک کمار نے کووڈ کی رکاوٹوں کے باوجود اس اہم حصولیابی حاصل کرنے میں شپ یارڈ کے ذریعے کی گئی کوششوں کی ستائش کی۔ انہوں نے اس بات پر روشنی ڈالی کہ پہلی مرتبہ اس طرح کی تکنیکی پیچیدگیوں والے ان جہازوں کو بنانے کا کام جی ایس ایل نے اندرون ملک کیا جا رہا ہے اور یہ آتم نربھر بھارت اور میک ان انڈیا پہل کی سمت میں ہمارے سفر میں ایک اہم سنگ میل ثابت ہوا ہے۔ انہوں نے مزید کہا کہ اہم گھریلو تعمیری ساز وسامان کے استعمال کے علاوہ بڑی تعداد میں اہم آلات کو اندرون ملک تیار کیا جا ر ہا ہے۔ جہازوں کے پورے حل بھی گھریلو اسٹیل سے بنائے جارہے ہیں۔ انہوں نے شپ یارڈ کی اہم حصولیابیوں پر بھی روشنی ڈالی اور جی ایس ایل کے ملازمین کے ذریعے دکھائی جارہی پیشہ واریت کی تعریف کی۔
اپنے خطاب کے دوران جی ایس ایل کے چیف مینجنگ ڈائریکٹر نے اس مشکل جہاز کی تعمیر کے پروجیکٹ کو نافذ کرنے میں شپ یارڈ کے سامنے آنے والے مختلف چیلنجوں کو اجا گر کیا۔ موجودہ وبا کے سبب پیدا شدہ چیلنجوں کے باوجود شپ یارڈ نے ملازمین کے سر گرم تعاون اور اختراعی حل کے ساتھ پیداواری سرگرمیوں کو جاری رکھا۔ انہوں نے بھارتی بحریہ کا ، ان کے مسلسل تعاون کے لئے شکریہ ادا کیا اور اندرون ملک جہاز سازی کے ذریعے بحری دفاعی افواج کی ضرورتوں کو پورا کرنے کے لئے جی ایس ایل کی عہد بستگی کو دوہرا یا۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
۰۰۰۰۰۰۰۰

U-5970
(Visitor Counter : 159
بھارت کا مسابقتی کمیشن
سی سی آئی نے مسابقتی ایکٹ، 2002 کے سیکشن 31 کے تحت سعودی عرب آئل کمپنی کے ذریعہ سعودی بیسک انڈسٹریز کارپوریشن میں 70 فیصد شیئر ہولڈنگ کے حصول کی منظوری دی
نئی دہلی،27ستمبر ۔مجوزہ لین دین سیبک میں 70 فیصد شیئر ہولڈنگ کے حصول پر زور دیتا ہے، جس کاانعقاد فی الحال، سعودی عرب کے سرکاری سرمایہ کاری فنڈ سعودی آرمکو کے ذریعہ کیاجاتا ہے۔ شیئروں کے اس حصول کے ذریعہ، سعودی آرمکو سیبک پر مکمل کنٹرول حاصل کرلے گا۔
سعودی آرمکو بنیادی طورپر خام تیل اور قدرتی گیس کی تلاش، پیداوار اور مارکٹینگ میں مصروف ہے۔ یہ بہتر مصنوعات اور پیٹرو کیمکلز کے پروڈکشن اور مارکیٹنگ میں بھی کسی حد تک محترک ہے۔
ہندوستان میں، سعودی آرمکو، بنیادی طور پر خام تیل، لکویفائیڈ پیٹرولیم گیس، بیس آئل اور پیٹروکیمکلز ، مصنوعات کی فراہمی میں بھی سرگرم عمل ہے۔
سیبک بنیادی طور پر کموڈیٹی کیمکلز، انٹر میڈیٹ، پولمیر، کھاد اور کسی حد تک دھاتوں کے پروڈکشن اور فروخت میں سرگرم عمل ہے۔ سیبک ، ہندوستان میں بنیادی طورپر زرعی غذائی اجزاء اور پیٹرو کیمکل مصنوعات کی فراہمی میں سرگرم ہے۔ کمیشن کے تفصیلی حکم پر عمل ہوگا۔
۔۔۔۔۔۔۔۔۔۔۔
م ن۔ ش ت ۔رض
U- 4386
(Visitor Counter : 36
امور صارفین، خوراک اور عوامی تقسیم کی وزارت
بی آئی ایس نے زرعی ضمنی پیداوار کے برتنوں کے لیے معیاری آئی ایس 18267: 2023 متعارف کرایا
معیار ماحولیاتی تحفظ، دائری اقتصادیات اور صارفین کی بہبود کو فروغ دیتا ہے
بایوڈیگریڈیبل کٹلری کی بڑھتی ہوئی مانگ کے ساتھ، ہندوستان کے بڑے پیمانے کے مینوفیکچرر اور ایم ایس ایم ای کو معیار سے فائدہ ہوگا
بیورو آف انڈین اسٹینڈرڈز  نے زرعی ضمنی پیداوار سے تیار کردی کھانے کے برتنوں کے لیے آئی ایس 18267: 2023 متعارف کیا ہے جس کا مقصد پلاسٹک کی آلودگی کو کم کرنا اور پائیداری کو فروغ دینا ہے۔ یہ معیار مینوفیکچررز اور صارفین کو جامع رہنما خطوط فراہم کرتا ہے، جو ملک بھر میں معیار کی ضروریات میں یکسانیت کو یقینی بناتا ہے۔
اس معیار کے نفاذ کے وسیع فوائد ہیں کیونکہ بایو ڈیگریڈیبل زرعی ضمی پیداوار کے برتنوں کا استعمال ماحولیاتی تحفظ، قدرتی وسائل کے تحفظ اور دائری اقتصادیات کو فروغ دینے میں اپنا تعاون کرتا ہے۔ یہ برتن نقصان دہ اشیا سے پاک ہیں اور صارفین کی فلاح و بہبود کو یقینی بناتے ہیں۔ یہ معیار کسانوں کے لیے معاشی مواقع بھی پیدا کرتا ہے اور دیہی ترقی میں تعاون کرتے ہوئے پائیدار زرعی طریقوں کی حمایت کرتا ہے۔
دنیا بھر میں قابل تلف  دسترخوان کا بڑھتا ہوا استعمال ڈسپوزیبل دسترخوان کی عالمی منڈی کو آگے بڑھا رہا ہے۔ ڈسپوزیبل پلیٹ کی مارکیٹ کا سائز 2020 میں 4.26 بلین ڈالر تھا اور اس کے 2028 تک 6.73 بلین ڈالر تک پہنچنے کا امکان ہے، جو 2021 سے 2028 تک 5.94 فیصد کی مرکب سالانہ شرح افزائش  سے بڑھ رہا ہے۔
ہندوستان میں، متعدد بڑے پیمانے پر اور مائیکرو، اسمال اینڈ میڈیم انٹرپرائز  سطح کے مینوفیکچرر بایوڈیگریڈیبل کٹلری کی تیاری میں فعال طور پر حصہ لے رہے ہیں، اور وہ اس معیار سے بے پناہ فائدہ بھی اٹھا رہے ہیں۔ ان مصنوعات کی مانگ میں مسلسل اضافہ ہو رہا ہے، جس کی وجہ سے ان کی پیداوار میں شامل مینوفیکچررز کی تعداد میں مسلسل اضافہ ہو رہا ہے۔
معیار خام مال، مینوفیکچرنگ تکنیک، کارکردگی، اور بائیو ڈیگریڈیبل برتنوں کی تیاری کے لیے حفظان صحت کی ضروریات سمیت مختلف پہلوؤں کا احاطہ کرتا ہے۔ یہ پلیٹیں، کپ، پیالے وغیرہ بنانے کے لیے ترجیحی مواد کے طور پر زرعی ضمنی پیداوار، جیسے پتیوں اور چھالوں کے استعمال کی وضاحت کرتا ہے۔ معیار پودوں اور درختوں کے مناسب حصوں کے استعمال کی تجویز کرتا ہے اور مینوفیکچرنگ تکنیک فراہم کرتا ہے۔
وزیراعظم کا دفتر
وزیر اعظم نے کیرالہ کے ملاپورم میں کشتی کے حادثے میں ہونے والے جانی نقصان پر افسوس کا اظہار کیا
وزیر اعظم جناب نریندر مودی نے کیرالہ کے ملاپورم میں کشتی کے حادثے میں ہونے والے جانی نقصان پر افسوس کا اظہار کیا ہے۔ تعزیت کا اظہار کرتے ہوئے وزیر اعظم نے مرنے والوں کے لیے معاوضے کی رقم کا اعلان کیا ہے۔
وزیر اعظم کے دفترنے ٹویٹ کیا:
“کیرالہ کے ملاپورم میں کشتی کے حادثے کی وجہ سے ہونے والے جانی نقصان سے غمزدہ ہوں ، سوگوار خاندانوں سے تعزیت۔وزیراعظم قومی راحت فنڈ کی طرف سے ہر مرنے والے کے لواحقین کو 2 لاکھ روپے کی معاوضے کی رقم فراہم کی جائے گی: وزیر اعظم’’
وزیراعظم کا دفتر
امرت سروور ان لوگوں کے ساتھ بھی ہم آہنگی کو یقینی بنا رہے ہیں جو ہمارے ساتھ کرہ ارض کو ساجھا کرتے ہیں: وزیر اعظم
وزیر اعظم جناب نریندر مودی نے امرت سرووروں کی اہمیت کو اجاگر کیا ہے اور کہا ہے کہ پانی کے تحفظ اور کمیونٹی کی شراکت کے علاوہ امرت سروور ان لوگوں کے ساتھ بھی ہم آہنگی کو یقینی بنا رہے ہیں ، جوہمارے کرہ ارض کے ساتھ ساجھا کرتے ہیں۔
آسام کے وزیر اعلیٰ، جناب ہمنتا بسوا سرما کے ٹوئیٹ کا جو آسام کے کامروپ ضلع میں سنگرا کے ایک پرسکون سروور میں ہاتھیوں کے گرمیوں میں ڈبکی لگانے کے بارے میں ہے، جواب دیتے ہوئے، ، وزیر اعظم نے کہا؛
’’خوشگوار نظارہ، پانی کے تحفظ اور کمیونٹی کی شراکت کے علاوہ، امرت سروور ان لوگوں کے ساتھ بھی ہم آہنگی کو یقینی بنا رہے ہیں جو ہمارے ساتھ اس کرہ ارض کو ساجھا کرتے ہیں۔‘‘
شہری ہوابازی کی وزارت
ایئرپورٹ اتھارٹی آف انڈیا نے آئندہ پانچ سالوں کے دوران تقریبا 25000کروڑ کے ترقیاتی منصوبوں کی ذمہ داری لی ہے
تقریبا 36000کروڑکی سرمایہ کاری پی پی پی طرز کے تحت پورے ملک میں نئے گرین فیلڈہوائی اڈوں کی ترقی میں کی جائیگی
‘‘اڑان ’’ اسکیم کے تحت 393راستے شروع ہوئے ہیں ، جو 62غیردستیاب اورناکافی دستیاب ہوائی اڈوں کو جوڑتے ہیں
نئی دہلی ،29نومبر: ہندوستان میں شہری ہوابازی کی ترقی کے لئے کچھ ترقیاتی منصوبے جن کی ذمہ داری لی گئی ہے ، مندرجہ ذیل ہیں :
- ایئرپورٹ اتھارٹی آف انڈیا  نے آئندہ پانچ سالوں کے دوران موجودہ ہوائی ٹرمنل اورنئے ٹرمنل کی توسیع اورترمیم کے لئے اورٹیکنیکل بلاک ، کنٹرول ٹاور ، ہوائی بازی کی خدمات ، اپرون اورموجودہ رنوے کو وسیع یا مضبوط کرنے کے لئے تقریبا25ہزار کروڑکے ترقیاتی منصوبوں کی ذمہ داری لی ہے ۔
- دہلی ، حیدرآباد اوربینگلور میں تین عوامی نجی شراکت داری  والے ہوائی اڈوں نے 2025تک 30ہزارکروڑ کے ترقیاتی منصوبوں کی ذمہ داری لی ہے ۔
- پی پی پی طرز کے تحت پورے ملک میں نئے گرین فیلڈہوائی اڈوں کی ترقی میں سرمایہ کاری کے لئے تقریبا 36ہزارکروڑروپے کی منصوبہ بندی کی گئی ہے ۔
- حکومت ہند نے پورے ملک میں 21ہوائی اڈوں کے قیام کی منظوری پر ‘اصولی طورپر’اتفاق کیاہے ۔ اب تک 8گرین فیلڈ ہوائی اڈے یعنی مہاراشٹرمیں شرڈی ، مغربی بنگال میں درگا پور ، سکم میں پاکیونگ ، کیرالہ میں کنور ، آندھراپردیش میں اورواکل ، کرناٹک میں کالابرگی ، مہاراشٹرمیں سندھودرگ اوراترپردیش میں کشی نگرشروع کئے جاچکے ہیں ۔
- علاقائی رابطہ اسکیم  جو اڑے دیش کا عام ناگرک ‘ اڑان ’ سے بھی جاناجاتاہے کے تحت 24نومبر ، 2021تک 393راستے شروع کئے گئے ، جو 62غیردستیاب اورناکافی دستیاب ہوائی اڈوں جس میں دوواٹرایئرڈروم اور 6ہیلی پورٹ شامل ہیں کو جوڑتے ہیں ۔
ننیادی ڈھانچے سے متعلق منصوبوں کی ترقی ایک جاری عمل ہے ۔ کسی ہوائی اڈے کے ترقیاتی منصوبے کے تکمیل کی ٹائم لائن کا انحصار بہت سے عوام پر ہوتاہے، جیسے کہ متعلقہ ریاستی حکومت کے ذریعہ زمین کاحصول ، مختلف حکومتی اداروں اورقوانین وضوابط سے متعلق حکام سے ضروری منظوریوں کا حصول ، ٹریفک کی مقدارمیں تبدیلیاں ، ہوائی اڈہ بنانے والے کے ذریعہ مالیاتی بندی اور وہ خلل جو کسی انسانی یافطری اسباب کی وجہ سے ہو ،۔مذکورہ بالا زیادہ ترترقیاتی منصوبے آئندہ پانچ سالوں کے دوران ممکنہ طورپر پائے تکمیل کو پہنچ جائیں گے ۔
یہ اطلاعات آج راجیہ سبھا میں ایک سوال کے تحریری جواب میں شہری ہوابازی کے وزیرمملکت ریٹائرڈجنرل جناب وی کے سنگھ نے دی ہے ۔
سماجی انصاف اور تفویض اختیارات کی وزارت
پوسٹ میٹرک او بی سی ہاسٹل
سماجی انصاف اور تفویض اختیارات کے محکمہ کو ریاستی حکومت اڈیشہ سے دیگر پسماندہ طبقات  کے لڑکوں اور لڑکیوں کے لیے ہاسٹل کی تعمیر کے لیے تجاویز موصول ہوئی ہیں۔ ان تجاویز کا جائزہ لیا گیا اور انہیں نامکمل پایا گیا۔ اڈیشہ کی ریاستی حکومت کو کمیوں کے بارے میں مطلع کردیا گیا ہے اور مکمل تجاویز کو دوبارہ پیش کرنے کے لیے کہا گیا ہے۔
یہ معلومات سماجی انصاف اور تفویض اختیارات کی وزیر مملکت محترمہ پرتیما بھومک نے آج لوک سبھا میں ایک سوال کے تحریری جواب میں فراہم کی۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔
ش ح۔ م ع۔ع ن

(Visitor Counter : 51
وزارت خزانہ
محکمہ انکم ٹیکس کی راجستھان اور ممبئی میں تلاشی کی کارروائیاں
محکمہ انکم ٹیکس نے 16 جون 2022 کو کچھ سونے اور چاندی کے تاجروں کے ساتھ ملکر دستکاریوں کی خردہ اور برآمدی فروخت، نقد مالی امداد، زمین اور عمارتوں کی خرید و فروخت میں ملوث ایک کاروباری گروپ پر تلاشی اور ضبطی کی کارروائیاں انجام دیں۔ تلاشی مہم میں راجستھان اور ممبئی میں پھیلے 25 سے زیادہ مقامات کا احاطہ کیا گیا۔
تلاشی مہم کے دوران کئی مجرمانہ دستاویزات برآمد اور ضبط کی گئی ہیں۔ ضبط شدہ شواہد کا جائزہ لینے سے یہ ظاہر ہوتا ہے کہ اس گروہ نے ریئل اسٹیٹ کے کاروبار میں بے حساب نقد لین دین کے ساتھ ساتھ خریداری کے جعلی بل حاصل کیے ہیں۔ اس گروپ کا طریقہ کار یہ ہے کہ سونے اور چاندی کے تاجروں سے سونے اور چاندی کے فرضی بلوں کے ذریعے کھاتوں کی کتابوں میں خریداری کو بڑھا کر دستکاری کے کاروبار کے منافع کو دبانا ہے۔ تلاشی کے دوران یہ بھی دیکھا گیا ہے کہ ان سونے اور چاندی کے تاجروں کو جاری کیے گئے چیک کے بدلے نقد رقم واپس ملی ہے۔
رئیل اسٹیٹ میں سرمایہ کاری کے ساتھ ساتھ اکاؤنٹ کی کتابوں میں کریڈٹ کے طور پر متعارف کرائے جانے والے چیکس کے حصول کے لیے نقدی کا استعمال پایا گیا۔ ضبط شدہ شواہد سے یہ بھی پتہ چلتا ہے کہ گروپ نے حال ہی میں انٹری آپریٹرز کے ذریعے چند شیل کمپنیاں حاصل کیں۔
تلاشی کی کارروائی کے نتیجے میں 1.30 کروڑ روپے سے زائد کی بے حساب نقدی ضبط کی گئی ہے، جبکہ 7.90 کروڑ روپے سے زیادہ مالیت کے بے حساب سونے کے زیورات بھی ضبط کئے گئے ہیں۔ پہلی نظر میں تخمینہ ہے کہ بے اب تک 100 کروڑ روپے سے زیادہ کی حساب آمدنی کا پتہ لگایا جا چکا ہے۔
مزید تحقیقات جاری ہیں۔
۔۔۔۔۔۔۔۔۔۔۔۔۔۔۔۔۔۔۔۔۔
ش ح۔م ع۔ع ن

(Visitor Counter : 83
عملے، عوامی شکایات اور پنشن کی وزارت
مرکزی وزیر ڈاکٹر جتیندر سنگھ نے شمال مشرق اور جموں و کشمیر کے لئے کووڈ – 19 سے متعلق فوج کی طبی امداد کی ستائش کی ہے
نئی دلّی ،19 مئی / شمال مشرقی خطے کی ترقی کے مرکزی وزیر مملکت  ، وزیر اعظم کے دفتر ، عملے ، عوامی شکایات ، پنشن ، ایٹمی توانائی اور خلاء کے وزیر مملکت ڈاکٹر جتیندر سنگھ نے شمال مشرق اور جموں و کشمیر میں فوج کی کووڈ – 19 سے متعلق طبی امداد کی ستائش کی ہے ۔ انہوں نے وباء کے ابتدائی مرحلے میں تیاریوں کے پہلے مرحلے کے لئے تشخیص اور علاج کی سہولیات میں اضافہ کرنے کی خاطر مسلح افواج کی طبی خدمات  کے ذریعے کئے گئے اقدامات کی ستائش کی ۔
شمال مشرق کے بارے میں جنرل بنرجی نے ڈاکٹر جتیندر سنگھ کو موجودہ پیش رفت اور تازہ صورت حال سے مطلع کیا ۔ انہوں نے بتایا کہ اروناچل پردیش میں ٹینگا فوجی اسپتال میں کووڈ کے لئے 80 بستر مخصوص کئے گئے ہیں ، جب کہ 2 آئی سی یو بستر ہیں ، لیکا بالی کے فوجی اسپتال میں کووڈ کے لئے مخصوص 82 بستر اور آئی سی یو کے 2 بستر تیار ہیں ۔ اسی طرح آسام کے جورہاٹ میں اور میگھالیہ کے شیلانگ میں مسلح افواج کی طبی خدمات نے کووڈ کے لئے بالترتیب 110 اور 247 بستر تیار رکھے ہیں ، جس کے علاوہ بالترتیب آئی سی یو کے 10 اور 4 بستر مخصوص کئے گئے ہیں ۔
مسلح افواج کی طبی خدمات کے ڈائریکٹر جنرل لیفٹننٹ جنرل انوپ بنرجی سے تازہ معلومات حاصل کرتے ہوئے ڈاکٹر جتیندر سنگھ نے اودھم پور میں فوجی کمان کے اسپتال کے لئے خاص طور پر ستائش کی ، جہاں ابتداء میں ہی شہریوں سمیت کووڈ – 19 کے مریضوں کے لئے خاص طور پر 200 بستر مخصوص کئے گئے ہیں اور 6 آئی سی یو بستر مخصوص کئے گئے ہیں ۔ اسی طرح انہیں بتایا گیا کہ سری نگر میں بھی فوجی اسپتال میں 124 بستر مخصوص کئے گئے ہیں ، جب کہ راجوری میں کووڈ کے مریضوں کے لئے 82 بستر مخصوص ہیں ۔ یہ سہولیات مرکز کے زیر انتظام علاقے کی حکومت کے ذریعے کئے گئے انتظامات کےعلاوہ ہیں ۔ اس کے علاوہ ، اودھم پور میں تمام اسپتال بھی ابتداء سے ہی تشخیص کی سہولیات فراہم کر رہا ہے ۔
ڈاکٹر جتیندر سنگھ نے کووڈ وباء کے ابتدائی مرحلے میں ہی سرگرم امداد کی ستائش کی ، جس کی وجہ سے اس بیماری کے بوجھ کو کم کرنے میں مدد ملی ہے ۔ انہوں نے مسلح افواج کی طبی خدمات کے ذریعے قائم کئے گئے قرنطینہ کیمپوں کا بھی ذکر کیا ۔
ایم ایف ایم ایس کے ڈائریکٹر جنرل نے وزیر موصوف کو مطلع کیا کہ صورت حال کی بنیاد پر اور سپلائی کرنے والوں سے ساز و سامان کی دستیابی کی بنیاد پر اِس طرح کے اسپتالوں کی تعداد میں اضافہ کیا جا رہا ہے ۔ انہوں نے وزیر موصوف کو یقین دلایا کہ مستقبل میں بھی صورت حال کے پیش نظر بستروں کی تعداد میں اضافہ کیا جائے گا ۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
 
U. No. 2624
(Visitor Counter : 137
نائب صدر جمہوریہ ہند کا سکریٹریٹ
نائب صدر جمہوریہ نے صحتی شعبہ میں بڑے پیمانے پر عوامی-نجی شراکت داری قائم کرنے کی اپیل کی
نائب صدر جمہوریہ نے بھارت کو ایک سرکردہ صحتی سیاحتی مقام بنانے کے لیے کوششوں میں اضافہ کرنے کی اپیل کی
نائب صدر جمہوریہ نے بھارت کو ایس ڈی جی اہداف کی حصولیابی کے قریب تر لانے میں صحتی کارکنان کی کوششوں کی ستائش کی
نائب صدر جمہوریہ نے فکی کی 16ویں سالانہ حفظانِ صحت کانفرنس – فکی ہیل 2022 کا افتتاح کیا
نائب صدر جمہوریہ جناب جگدیپ دھنکر نے آج ملک میں حفظانِ صحت کے بنیادی ڈھانچہ میں توسیع کے لیے اجتماعی کوشش اور بڑے پیمانے پر عوامی-نجی شراکت داری کی اپیل کی۔ اس بات کا ذکر کرتے ہوئے کہ بھارتی حفظانِ صحت مطالبات وسیع اور متنوع ہیں، انہوں نے ’’آفاقی حفظانِ صحت کے اجتماعی خواب‘‘ کی حصولیابی کے لیے تمام تر شراکت داروں کے مابین بڑے تعاون کی اپیل کی۔
’حفظانِ صحت تغیر: بھارت کی اقتصادی نمو کو مہمیز کرنا‘ کے عنوان کے تحت فکی کی 16ویں سالانہ حفظانِ صحت کانفرنس – فکی ہیل 2022 کا افتتاح کرتے ہوئے، نائب صدر جمہوریہ نے بھارت میں بہتر طبی سیاحت کے لیے حفظانِ صحت صنعت اور فکی جیسی تجارتی انجمنوں کی ستائش کی۔
’ہیل اِن انڈیا‘ پہل قدمی کے توسط سے بھارت کو طبی اور تندرستی سے متعلق سیاحت کے عالمی مرکز کے طور پر پیش کرنے کی حکومت کی پہل قدمی کا ذکر کرتے ہوئے، جناب دھنکر نے بھارت کو ایک ’سرکردہ صحتی سیاحتی مقام‘بنانے کی غرض سے بھارت کے مضمرات کو بروئے کار لانے کی کوششوں میں اضافہ کرنے کی اپیل کی۔
کووِڈ وبائی مرض کے ساتھ بھارت کے تجربات کو یاد کرتے ہوئے، نائب صدر جمہوریہ نے حفظانِ صحت کارکنان اور سائنس داں حضرات کی ان کے تعاون کے لیے ستائش کی اور کہا کہ بھارت نے ایک چھوٹی سی مدت میں نہ صرف اپنے شہریوں کی ٹیکہ کاری کی بلکہ متعدد ممالک کو بھی ٹیکے برآمد کیے۔
نائب صدر جمہوریہ نے یہ بھی کہا کہ حفظانِ صحت شعبہ کی انتھک کوششوں کی وجہ سے، بھارت نے 1990 سے نوزائیدہ بچوں کی شرح اموات جیسے صحتی اشاروں میں بھی غیرمعمولی تخفیف درج کی ہے اور ملک ہمہ گیر ترقیاتی اہداف  کی حصولیابی کے راستے پر گامزن ہے۔
بڑے صحتی پروگرام ’آیوشمان بھارت‘ کا حوالہ دیتے ہوئے، جناب دھنکر نے کہا کہ یہ اسکیم ملک میں حفظانِ صحت خدمات تک رسائی کے معاملے میں امیر اور نادار کے درمیان فاصلے کو ختم کرنے میں اہم ثابت ہوئی ہے۔
اس امر پر زور دیتے ہوئے کہ حفظانِ صحت تعمیر ملک کے ازحد اہم ستونوں میں سے ایک ہے، نائب صدر جمہوریہ نے کہا کہ ’’صحت اور تعلیم دو اہم جڑواں چیزیں ہیں جن پر ہماری موجودہ اور مستقبل کی خیروعافیت کے لیے خصوصی توجہ دینے کی ضرورت ہے ۔‘‘
اس تقریب کے دوران فکی کی صدر ڈاکٹر سنگیتا ریڈی، فکی حفظانِ صحت خدمات کمیٹی کے چیئر، جناب گوتم کھنا، فکی حفظانِ صحت خدمات کمیٹی کے مشترکہ چیئر ڈاکٹر ہرش مہاجن، فکی سوَستھ بھارت ٹاسک فورس کے چیئر برگیڈئیر ڈاکٹر اروِند لال ، فکی کے ڈائرکٹر جنرل جناب ارون چاولہ اور دیگر معززین بھی موجود تھے۔
صحت اور خاندانی بہبود کی وزارت
ریاستوں اورمرکز کے زیرانتظام علاقوں میں کووڈ -19 سے بچاؤ والی خوراک کی دستیابی سے متعلق تازہ ترین صورت حال
ریاستوں اورمرکز کے زیرانتظام علاقوں میں 199.01 کروڑ سے زیادہ ویکسین خوراکیں فراہم کی گئیں
ریاستوں اورمرکز کے زیرانتظام علاقوں کے پاس تقریبا 6.98 کروڑ بچے ہوئے اور غیراستعمال شدہ ٹیکے اب بھی دستیاب ہیں
مرکزی حکومت پورے ملک میں کووڈ -19 سے بچاؤ کے لئے ٹیکہ کاری کے کام کی رفتار میں تیزی لانے اوراس کے دائرے میں توسیع کرنے کے تئیں عہدبند ہے ۔ کووڈ ۔19سے بچاؤ کے لئے عام ٹیکہ کاری کی مہم کا 16جنوری 2021 کو آغاز کیاگیاتھا۔ کووڈ-19 ٹیکہ کاری کی ہمہ گیری کے نئے مرحلے کاآغاز21 جون 2021 سے کیاگیاتھا۔ اس مہم میں ریاستوں اورمرکز کے زیرانتظام علاقوں کو مزید ٹیکے دستیاب کراکے اس مہم میں خاطرخواہ تیزی لائی گئی ہے تاکہ ریاستیں اورمرکزکے زیرانتظام علاقے بہترطورپر منصوبہ بندی کرسکیں اورویکسین کی سپلائی چین میں سہولت پیداکرسکیں ۔
ملک گیر ٹیکہ کاری مہم کے حصے کے طورپر حکومت ہند ، ریاستوں اورمرکز کے زیرانتظام علاقوں کو کووڈ ۔19سے بچاؤ کے ٹیکے بالکل مفت فراہم کرکے ان کی معاونت کررہی ہے ۔ کووڈ ۔19سے بچاؤ کے لئے عام ٹیکہ کاری مہم کے نئے مرحلے میں ، حکومت ہند ، ملک میں ویکسین مینوفیکچررس کے ذریعہ تیارکی گئی ویکسین کے 75 فیصد حصے کی خریداری کرکے انھیں ریاستوں اورمرکز کے زیرانتظام علاقوں کو بالکل مفت سپلائی کرے گی ۔
|
|
ویکسین کی خوراکیں
|
|

|
|
فراہم کی گئی خوراکیں
|
|
1,99,01,83,135
|
|
بچی ہوئی خوراکیں
|
|
6,98,57,850
حکومت ہند نے  کے ذریعہ اور ریاستی سرکار سے براہ راست خریداری کے زمرے کے تحت ریاستوں اور مرکز کے زیر انتظام علاقوں 199.01 کروڑ کے قریب  ویکسین کی خوراکیں دستیاب کرائی جاچکی ہیں۔
مزید برآں 6.98 کروڑ سے زیادہ بچی ہوئی اورغیراستعمال شدہ کووڈ-19 کی خوراکیں اب بھی ریاستوں اورمرکز کے زیر انتظام علاقوں کے پاس دستیاب ہیں، جن کو ا بھی استعمال کیاجانا ہے۔